Hele mareridtet starter med at Telenor har tilbud på en iPhone 5s til 39kr om måneden. Jeg ringer ind og får et tilbud på 2 telefoner samt vi flytter vores abonnement over til Telenor fra 3. 
Da jeg i forvejen har to andre telefoner hvor der mangler at blive betalt af, aftaler jeg med sælgeren at jeg betaler dem ud, og så siger han at når jeg har gjort det kan jeg gå ind og trykke godkend til tilbudet på de to nye telefoner. Jeg har tilbudet i 10 dage siger han, så det haster ikke.
Perfekt tænkte vi.. 
Men det skulle ikke være så nemt. 

Fordi jeg betalte telefonerne ud onsdag aften, dagen før deres system ville lukke ned fra torsdag-mandag, så var kreditafdeling gået hjem og de skulle først tjekke at pengene var modtaget før jeg kunne trykke accepter til det nye tilbud. 
Aftaler med sælgeren at han skal ringe til mig kl 10.30 torsdag for så vil han have snakket med kreditafdelingen og så kunne jeg få lov at acceptere tilbudet. 
Sådan skulle det ikke gå. 
Kl 11.30 har jeg endnu ikke hørt noget. Ringer derfor til Telenor og får fat i en kvindelig ansat. 
Hun siger at de ikke kan gøre noget derinde fra nu, da systemet er lukket ned, men vi kunne bare tage i en butik så kunne vi få vores abonnement og telefoner. 
Det bliver fredag (dagen efter jeg snakkede med hende) vi kører 30min til Telenor i Aalborg storcenter. 
Møder to flinke ansatte der beklager meget, men de kan ikke hjælpe mig!? 
Jeg er kørt hele vejen derud for at få at vide at det er forkert det hun har fortalt mig. Jeg går ud af butikken lettere irriteret og vælger at ringe op til kundeservice.
Jeg får nu fat i en ung mand som beklager og siger at mandag vil han ringe til mig så skal der nok komme styr på det, og så vil han lave noget kompensation, og samtidig lover han mig at jeg selvfølgelig nok skal få tilbudet mandag. Fint siger jeg og bliver glad igen. 

Men den glæde er fanme kort! 
Ringer til Telenor mandag og får fat på en ny ansat igen, som nu siger at tilbudet er UDLØBET?!?!? 
Jeg bliver virkelig gal og synes bare jeg er blevet holdt for nar siden torsdag.
Der er ikke én af jeres ansatte der igennem forløbet siden torsdag , der har fortalt mig at tilbudet udløb torsdag. Det er virkelig SÅ uprofessionelt. Desuden lovede en ansat mig at jeg selvfølgelig kunne få tilbudet mandag, men det er jo selvfølgelig kun mundtlig så den kan i nemt rende fra! 
Jeg bliver rigtig sur på den ansatte og beder om at snakke med hans leder. 
Han bliver lettere sur og spørger mig om hvad jeg skal snakke med ham om. 
Det ender med jeg får lederen, Peter, tror jeg han hedder, og han yder virkelig en god service, thumbs up. Han siger at vi selvfølgelig får tilbudet og det skal ham sælgeren nok få kørt igennem til os. 
Får sælgeren igen i røret som får styr på det, der er bare lige en ting. Og det er at han kan ikke sende tilbudet ud til os endnu da systemet ikke er oppe at køre endnu. Jeg siger ok og han lover at ringe tilbage sidst på eftermiddagen. Han ringer og det kører desværre ikke endnu, øv men vi må vente. Tirsdag ringer jeg kl 9 for at høre om vi skal regne med det bliver idag, får en anden ansat som siger at det skal vi ikke regne med, det kører ikke endnu. På det tidspunkt er vi godt nok ved at være klar til at finde et andet teleselskab hvilket jeg også siger til ham. Han kan selvfølgelig ikke andet end beklage og det er jo heller ikke hans skyld.
Senere tirsdag modtager jeg en SMS kl 14.31 fra den tidligere sælger som fik styr på det mandag. Han skriver: 

Hej Stine,

Jeg har nu sendt et tilbud til dig på mail. Bemærk at prisen stadig er 69 kr pr. md for telefonerne, men som vi aftalte går jeg ind og krediterer 30kr * 24 mdr på begge abonnementer, lige så snart I har godkendt det. Jeg har yderligere fået det bestilt sådan, at I kan hente telefonerne i butikken i Aalborg Storcenter. I kan hente dem lige så snart, I har godkendt tilbuddet.

Med venlig hilsen,
Xxxxx fra Telenor



FEDT tænker vi. Kører IGEN til Telenor Aalborg storcenter.
men nej.. Det skulle hellere ikke være tirsdag vi skulle have styr på det. 
Sælgeren i butikken kan ikke hjælpe os, han beklager meget men hans system er ikke oppe at køre, og han har eller ikke hørt noget om to telefoner. 

Nu har jeg lige talt med kundeservice og det er aftalt at sælgeren der sendte mig SMSen igår ringer mig op når han møder ind om 1,5 time. 
Spændende hvad forklaringen på de manglende telefoner er.. 

Må nok indrømme at jeg forventer at de to telefoner bliver leveret personligt på min adresse idag, men det bliver der nok ikke noget af med den manglende kundeservice de har hos Telenor. Men man har da lov at håbe..